Diari Oficial de la Generalitat Valenciana


Sumari del DOGV 9483, del 02-12-2022 (2022/11265)

RESOLUCIÓ de 28 de novembre de 2022, de la consellera d'Educació, Cultura i Esport, per la qual es modifica la Resolució de 15 de maig de 2014, de la consellera d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2013-2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9483

Data del DOGV
:   02-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11490


Data del document
:   28-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * concurs administratiu

RESOLUCIÓ de 28 de novembre de 2022, de la consellera d'Educació, Cultura i Esport, per la qual es modifica la Resolució de 15 de maig de 2014, de la consellera d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2013-2014. [2022/11666]  
  
Antecedents de fet  
  
L'Acord del Consell de 12 de desembre de 2008 va aprovar l'increment del complement retributiu del personal docent relacionat amb els càrrecs directius que exerceixen les seues funcions en centres públics dependents de la Conselleria d'Educació i va establir una nova classificació per a aquests centres.  
Les Instruccions de 15 de març de 2012, de la Direcció General d'Ordenació i Centres Docents, van establir els criteris per a la determinació i comptabilització del nombre d'unitats computables a efectes de catalogació dels centres docents.  
La classificació de centres públics docents dependents de la Conselleria d'Educació, Cultura i Esport, a efectes retributius per al curs 2012-2013, va ser publicada en el Diari Oficial de la Generalitat Valenciana, mitjançant la Resolució de 4 d'abril de 2013 (DOGV 7002, 12.04.2013).  
  
Contra aquesta resolució es va interposar el recurs contenciós administratiu 5-000283/2013-BELLMONT-A en el Tribunal Superior de Justícia de la Comunitat Valenciana, Sala Contenciosa Administrativa, Secció Cinquena.  
Finalment, aquesta sala va dictar la Sentència número 90/2016 sobre el mencionat recurs el 5 de febrer de 2016, on es disposava l'anul·lació de la Resolució de 4 d'abril de 2013 per ser contrària a dret, atés que no es va donar intervenció a la Mesa Sectorial de Negociació quant a la classificació de centres de secundària. No es van comptabilitzar els programes de qualificació professional inicial, ni es van incloure els centres públics de formació de persones adultes que imparteixen el segon nivell del cicle II.  
La classificació de centres públics docents dependents de la Conselleria d'Educació, Cultura i Esport, a efectes retributius per al curs 2013-2014, va ser determinada mitjançant la Resolució de 15 de maig de 2014.  
La Resolució de 20 de novembre de 2017, del conseller d'Educació, Investigació, Cultura i Esport especifica els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport a partir del curs 2016-2017 (DOGV 8718, 27.11.17). Aquesta resolució incorpora els elements continguts en la Sentència número 90/2016 que continuen vigents en el sistema educatiu valencià.  
  
Fonaments de dret  
  
A fi d'executar la Sentència número 90/2016, de 5 de febrer de 2016, de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana contra la Resolució de 4 d'abril de 2013, s'ha dictat la Resolució de 24 de novembre de 2022, de la consellera d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2012-2013, que anul·la, per sentència judicial, la Resolució de 4 d'abril de 2013.  
Com a conseqüència de l'execució de la dita sentència, es considera que també cal reajustar la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2013-2014, d'acord amb els termes establits en l'esmentada sentència i també segons els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació.  
Per tot el que s'ha exposat anteriorment, de conformitat amb el que preveu l'article primer de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana (DOGV 2657; 31.12.95), a proposta del director general de Centres Docents i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
Primer  
Modificar els annexos de la Resolució de 15 de maig de 2014, de la consellera d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2013-2014, d'acord amb el detall especificat en els següents annexos a aquesta resolució:  
  
- Annex I: classificació de centres públics d'educació infantil 1r cicle, educació infantil i primària, centres específics d'educació especial i centres d'educació de persones adultes on no s'impartisca el segon nivell del cicle II d'ensenyaments d'educació de persones adultes, desglossat per províncies.  
- Annex II: classificació de centres públics d'educació secundària (IES i seccions), de formació professional, d'ensenyaments d'idiomes (escoles oficials d'idiomes), d'ensenyaments esportius, d'ensenyaments artístics (conservatoris professionals), d'educació a distància i d'educació de persones adultes on s'impartisca el segon nivell del cicle II d'ensenyaments d'educació de persones adultes, desglossat per províncies.  
  
  
Segon  
Reconéixer les diferències retributives produïdes, d'acord amb el detall especificat en els següents annexos a aquesta resolució:  
- Annex III: centres públics d'educació secundària i de formació professional que modifiquen de classificació per increment d'unitats computables, desglossat per províncies.  
- Annex IV: centres públics que imparteixen el segon nivell del cicle II d'ensenyaments d'educació de persones adultes, la classificació dels quals es realitza d'acord amb el nombre d'alumnes matriculats al centre i d'acord amb les taules retributives de centres de secundària, desglossat per províncies.  
  
Tercer  
Aquesta resolució es publicarà en el Diari Oficial de la Generalitat Valenciana, no obstant això, els seus efectes venen referits per al curs escolar 2013-2014.  
  
Quart  
S'autoritzen els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en la present resolució.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució posa fi a la via administrativa, que podrà ser recorreguda potestativament en reposició o bé es podrà interposar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 28 de novembre de 2022.- La sotssecretària de la Conselleria d'Educació, Cultura i Esport p. d. (Resolució de 13 d'abril de 2022, DOGV núm. 9328): Eva María Coscollá Grau.